1. Mesačný rodičovský príspevok (ďalej len „príspevok“ alebo „príspevky) je jednou z foriem príjmov klubu MŠK FOMAT Martin, ktorá slúži na znižovanie rozdielu medzi nákladmi a príjmami rozpočtu klubu v rámci zabezpečovania športovej činnosti mládeže.
2. Príspevok sa uhrádza v plnej výške bez rozdielu, či hráč / hráčka v danom mesiaci absolvoval všetky tréningové jednotky s výnimkou prípadov úrazu alebo choroby a to po vyplnení „Žiadosti o zníženie príspevku“.
3. Žiadosť o zníženie príspevku je možné zaslať na adresu fomat@fomat.sk. O zníženie platby možno požiadať tiež napr. v prípade, že je rodina v zlej sociálnej situácii, v klube aktívne pôsobia súrodenci alebo v iných špecifických prípadoch. Každá takáto žiadosť bude posudzovaná individuálne. Minimálna platba však po uplatnení zliav bude pre aktívneho člena v danom mesiaci minimálne 30 euro.
4. MŠK FOMAT Martin využíva na správu, úhradu a kontrolu rodičovských príspevkov systém **PaySy.** Po prihlásení hráča / hráčky do klubu je rodičovi vytvorený účet hráča, v ktorom má prístup pre kontrolu a platbu rodičovských príspevkov zákonný zástupca (rodič).
5. Príspevky sú hradené v termínoch so splatnosťou k **15**. dňu daného mesiaca:
	1. júl do 15.07.2024
	2. august do 15.08.2024
	3. september do 15.09.2024
	4. október do 15.10.2024
	5. november do 15.11.2024
	6. december do 15.12.2024
	7. január do 15.01.2025
	8. február do 15.02.2025
	9. marec do 15.03.2025
	10. apríl do 15.04.2025
	11. máj do 15.05.2025
	12. jún do 15.06.2025
6. **Výška mesačného rodičovského príspevku je stanovená nasledovne:**

|  |  |  |  |
| --- | --- | --- | --- |
| **Kategória** | **Mesačný príspevok** | **Kategória** | **Mesačný príspevok** |
| **U06 - U07** | 40,00 € | **U14** | 50,00 € |
| **U08** | 45,00 € | **U15** | 50,00 € |
| **U09** | 45,00 € | **U16** | 45,00 € |
| **U10** | 45,00 € | **U17** |   45,00 € |
| **U11B** | 30,00 € | **U18** | 45,00 € |
| **U11** | 45,00 € | **U19** | 45,00 € |
| **U12** | 50,00 € | **WU11** | 15,00 € |
| **U13** | 50,00 € | **WU15** | 30,00 € |
|  |  | **WU19** | 30,00 € |
|  |  | **WA** | 0 € |

* 1. Príspevok v kategóriách U06 - U07, U08, U09, U10, U11, WU11 **,**WU15, WU19, sa platí za obdobie 11 mesiacov aktuálnej sezóny, to znamená za mesiace august 2024 až jún 2025
	2. Príspevok v ostatných kategóriách U12, U13, U14, U15, U16, U17, U18, U19, za celé obdobie aktuálnej sezóny, to znamená za 12 mesiacov (júl 2024 až jún 2025)
1. Zaplatenie príspevku nemá vplyv na zaradenie hráča / hráčky do zostavy družstva.
2. Nezaplatenie príspevku má vplyv na zaradenie resp. nezaradenie hráča / hráčky do tréningového procesu a nominácii do turnajov, priateľských a majstrovských súťažných stretnutí družstva.
3. V prípade nezaplatenia príspevku v termíne splatnosti, po 7 dňoch od tohto termínu obdrží rodič výzvu k zaplateniu a to elektronickou formou pomocou systému PAYSY. V prípade dlhodobého opätovného neplatenia mesačného príspevku môže dôjsť ku neumožneniu štartu na tréningovom procese, turnajoch, prípravných a majstrovských zápasoch za klub MŠK FOMAT Martin a v krajnom prípade až k vylúčeniu hráča / hráčky z klubu MŠK FOMAT Martin.
4. Príspevok sa platí výhradne na účet klubu vo výške stanovenej týmto predpisom, resp. predpisom doručeným pomocou systému PAYSY. Každému hráčovi / hráčke je pridelený variabilný symbol, na základe ktorého systém PAYSY automaticky spáruje prichádzajúce platby.
Účet klubu určený pre príjem mesačných rodičovských príspevkov:
**FIO banka, a.s. IBAN: SK19 8330 0000 0029 0166 7936**
5. Klub sa zaväzuje, že príspevky budú použité na pokrytie nákladov činnosti mládežníckych družstiev a v súlade so stanovami Mestského športového klubu FOMAT Martin, o. z.
6. Pre zaradenie hráča / hráčky na súpisku pre športovú činnosť v klube na novú sezónu 2024/2025 musí mať vysporiadané mesačné rodičovské príspevky z predchádzajúcej sezóny 2023/2024.
7. Za prvý mesiac pre nového hráča / hráčku nie je predpísaný príspevok. Rieši sa individuálne prostredníctvom koordinátora danej kategórie **( A.Glejtek – prípravky, M. Turčina – žiaci, M. Berník – dorasty, P. Peržeľ – dievčatá**)
8. Mesačné rodičovské príspevky sa platia podľa vekovej kategórie, do ktorej vekovo patria a nie v ktorej vekovej kategórie hrajú.
9. Zľavy a úľavy z mesačného rodičovského príspevku, ktoré sú možné na základe žiadosti zákonného zástupcu hráča / hráčky. Vzor tlačiva „Žiadosť o zníženie príspevku“ je uverejnený na webovej stránke [www.msk.fomat.sk](http://www.msk.fomat.sk) v sekcii „Dokumenty“ a následne „tlačivá“.
10. Každá žiadosť o zníženie príspevku bude posudzovaná individuálne vedením klubu.
11. Podmienkou pre uplatnenie zľavy z mesačného rodičovského príspevku je dochádzka hráča / hráčky bez neospravedlnených absencií.
12. Minimálna platba členského po uplatnení zľavy však nebude nižšia ako **30 euro**.

V Martine, 1.7.2024 Rastislav Behančín
 Športový manažér , MŠK FOMAT Martin